
Ko je sve dužan zaklati ***[kurban](https://pitajucene.com/search/kurban/questions/ "Pretraži pitanja o kurbanu")*** (mišljenja islamskih učenjaka). Konkretan primjer: Muž i žena u današnjem vremenu rade, da li su oboje obveznici klanja kurbana?


* 
* 
* 
* 
* 
* 
* 

 
Ko je duzan klati kurban

Islamski učenjaci imaju dva mišljenja po pitanju propisa klanja kurbana:


Prvo: Potvrđeni sunnet – mišljenje džumhura uleme (većine uleme). Dokazi: “Kada neko od vas vidi mlađak mjeseca zul-hidždže i htjedne klati ***[kurban](https://pitajucene.com/search/kurban/questions/ "Pretraži pitanja o kurbanu")***, neka ne dira svoju kosu i nokte.’’


“Tri stvari su faraid, s tim da su dobrovoljne: kurban, vitr-namaz i duha-namaz.’’


***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** i Omer, Allah bio zadovoljan njima, nisu klali kurban, bojeći se da se ne pomisli da je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** – stroga obaveza. Također veliki dio onih koji ne smatraju da je kurban vadžib, smatraju da je pokuđeno da ga ostavi onaj koji je u mogućnosti da to učini.


Drugo: Vadžib – stroga obaveza, što je mišljenje hanefija, imama Evzaija i Lejsa, kao i jedna ***[predaja](https://pitajucene.com/search/predaj/questions/ "Pretraži pitanja o predajama")*** od imama Ahmeda, Allah bio zadovoljan njima.


Dokazi: “Ko bude u mogućnosti da zakolje kurban, ali to ne učini, neka se ne približava našem mesdžidu.” ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao je na Arefatu: ”O ljudi! Obaveza je na svakoj kući da zakolje kurban i atire (kurban koji se klao u mjesecu redžebu).’’


Moglo bi se reći da je mišljenje džumhur uleme – većine uleme, da je kurban potvrđeni sunnet – ispravnije, s tim da bi kurban trebao da zakolje onaj koji je to u mogućnosti, kako ga ne bi mimoišla velika nagrada kurbana. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


